Berendelés generálás

A Rendelések,

Műveletek,

Berendelés generálás menüpont alatt lehet a nyitott állapotban levő vevői rendelések alapján szállítói rendeléseket készíteni egyszerűen.
A program kiszámolja, hogy a vevői rendelések teljesítéséhez, melyik cikkszámból mennyit kell minimum berendelni.

A kapott lista a következő oszlopokat tartalmazza:

Cikkszám
A termék cikkszáma.

Megnevezés
A termék megnevezése.

Rendelés bizonylatszám
A vevői rendelés száma.

Vevői rendelés
A vevői rendelésben szereplő mennyiség.

Teljesítve
A rendelésből eddig teljesített (számlázott) mennyiség.

Rendelés raktáron (teljesíthető)
A rendelés raktárában lefoglalt mennyiség (számlázható).

Berendelés alatt(vevői rendeléshez)
Ehhez a vevői rendeléshez már korábban készített szállítói rendelésben szereplő mennyiség.

Berendelés alatt(vevőihez nem köthető)
Ehhez a cikkszámhoz tartozó szállítói rendelések, amelyek függetlenek a vevői rendelésektől.

Berendelendő mennyiség
A rendszer számítása szerint a vevői rendelés teljesítéséhez szükséges rendelendő mennyiség.

Vevői rendeléstől független rendelés
A vevői rendelés teljesítéséhez mennyiségen felül, raktárkészletre rendelendő mennyiség.

Összes berendelés
A berendelendő mennyiség összesen.

Beszállító
Szállító választása a termékhez. A korábbi bevételezések alapján lehet választani, vagy új szállítót lehet kijelölni.

Berendelés készítése
Ha ki van pipálva, csak akkor generálódik rendelés.

A Berendelés készítése oszlop checkboxait egyszerre lehet be - és kikapcsolni a következő gombokkal:

| Minden pipa bekapcsolása |

| Minden pipa kikapcsolása |

Minden nyitott vevői rendelésen szereplő cikkszám feltüntetése

A táblázat áttekintése, és szükség esetén a Vevői rendeléstől független szállítói rendelés mező módosítása után a | Számol |, majd a | Kész | gomb megnyomása után két rögzítési metódusból lehet választani:

| Felvesz tételes |
Tételes megrendelés készül, ahol a szállítói megrendelések kötődni fognak a vevői rendelésekhez.

| Felvesz összesített |
Cikkszámonként összesített szállítói rendelés készül, függetlenül a vevői rendelések közötti megoszlástól.

Valamelyik gomb megnyomását követően elkészülnek a szállítói rendelések, amelyekről PDF dokumentum is előállításra kerül.

Kapcsolódó oldalak:

Logisztikai műveletek

Rendelés raktármozgás

Rendelés áttekintő

Rendelés rendszerbeállítások